અહીંના ઈડન ગાર્ડન્સ મેદાન ખાતે સુકાની રોહિત શર્માએ ટોસ જીતીને વેસ્ટ ઈન્ડિઝને પ્રથમ બેટિંગનું આમંત્રણ આપ્યું હતું. પ્રવાસી કેરેબિયન ટીમનું પ્રદર્શન નિરાશાજનક રહ્યું હતું અને ટીમ નિર્ધારીત 20 ઓવરમાં આઠ વિકેટે 109 રનનો સ્કોર નોંધાવી શકી હતી. જોકે, બોલિંગમાં વેસ્ટ ઈન્ડિઝે પ્રભાવી દેખાવ કર્યો હતો જેના કારણે ભારતે માટે 110 રનનો લક્ષ્યાંક મુશ્કેલ બની ગયો હતો. ભારતની શરૂઆત ખરાબ રહી હતી પરંતુ દિનેશ કાર્તિકે ધીરજપૂર્વક બેટિંગ કરતા એક છેડો જાળવી રાખ્યો હતો અને ભારતને વિજય અપાવ્યો હતો. ભારતે 17.5 ઓવરમાં પાંચ વિકેટ ગુમાવીને મેચ જીતી લીધી હતી.